**Sixto Díaz Rodríguez**, også kjent som **Rodríguez** eller **Jesús Rodríguez**, (født 10. juli 1942 i Detroit i USA, død 8. august 2023) var en amerikansk folkrock-musiker.

Liv og virke
------------

Rodriguez’ fornavn Sixto kommer av at han var det sjette barnet i familien.[] Hans foreldre innvandret fra Mexico i 1920-årene.

Han singeldebuterte i 1967 med «I'll Slip Away», som kom under navnet Rod Riguez på plateselskapet Impact. Deretter fulgte tre års stillhet hvorpå han skrev kontrakt med Sussex Records. I samband med overgangen til Sussex Records endret han sitt artistnavn til kun Rodriguez.[]

Rodriguez utgav to album på Sussex: *Cold Face* (1970) og *Coming from Reality* (1971). Grunnet dårlig salg brøt Sussex Records samarbeidet med Rodriguez. Etter dette la han musikkarrieren på hyllen.[]

Rodriguez var nokså ukjent i hjemlandet, men fra midten av 1970-årene ble hans låter spilt på radio i land som Sør-Afrika, Rhodesia, New Zealand og Australia. Et australsk plateselskap, Blue Goose Music, kjøpte rettighetene til Rodriguez’ låter og gjenutgav hans to studioalbum. Man utgav også et samlesalbum med før uutgitte[*klargjør*] låter og en nyinnspilling av «I'll Slip Away». Den solgte til platina i Sør-Afrika, uten at Rodriguez visste det; det fant han ikke ut før i 1998.[] I disse land ble Rodriguez imidlertid omgitt av en enorm mystikk blant hans fans på grunn av hans anonymitet i USA, noe som avfødte rykter om at han skulle ha tatt sitt liv ved å tenne på seg selv under en konsert, tatt en overdose, blitt skutt, eller forsvunnet sporløst.[]

Hjulpet av fremgang i Australia og New Zealand, som han han ikke hadde vært kjent med, turnerte Rodriguez i Australia 1979 med The Mark Gillespie Band. To forestillinger fra turnéen ble sammensatt til liveinnspillingen *Alive*. Valg av tittel var for å avverge ytterligere ryktespredning om Rodriguez’ død.[] I 1981 fulgte nok en Australia-turné, da sammen med Midnight Oil. Så forlot Rodriguez atter musikkarrieren.[]

Disse turnéer i Australia ble ikke kjent i det isolerte Sør-Afrika, der mystikken rundt Rodriguez holdt seg til langt inn i 1990-årene.[]

I 1991 ble begge Rodriguez’ studioalbum sluppet på CD i Sør-Afrika for første gang. Rodriguez selv visste ikke at han var så populær der før i 1998, da hans eldste datter fant et nettsted viet ham.[] Det var Rodriguez’ fans i Sør-Afrika som hadde skapt hjemmesiden for å prøve å få vite mer om sitt idol. Det førte til at han turnertee i Sør-Afrika samme år. En dokumentar, *Dead Men Don’t Tour*, innspilt under turnéen, ble sendt på SABC TV i 2001. Konserter i Sverige og Sør-Afrika fulgte.

I 2002 var «Sugar Man» med på DJ David Holmes’ mix-album *Come Get It I Got It*, og det gav mer spilletid i australsk radio. «Sugar Man» var også på soundtracket til filmen *Candy* i 2006. I 2007 gav han ytterligere konserter i Australia.

I 2009 ble hans to studioalbum utgitt på nytt av Light in the Attic Records.[]

Fra 1998 turnerte Rodriguez regelmessig verden rundt. I 2013 tilkjennegav Rodriguez at han planla å spille inn en ny plate, den første på over 40 år, som blant annet skulle inneholde låter fra en ufullbyrdet plate påbegynt i 1973.[]

I 2012 hadde den svenske dokumentarfilmen *Searching for Sugar Man* premiere. Filmen skildrer hans liv og mottok Oscar for beste dokumentarfilm i 2013 samt flere andre internasjonale priser. Det førte til at han ble også kjent i hjemlandet, USA. Han fikk blant annet opptre på *Late Show with David Letterman*.

I 2014 anla Rodriguez’ «oppdager», Harry Balk, et søksmål og argumenterte for at Rodriguez på tidspunktet for utgivelsen av *Cold Fact* og *Coming From Reality* fortsatt hadde vært bundet av en femårig eksklusiv låtskriver­kontrakt for Balks plateselskap Gomba signert i 1966. Clarence Avant ønsket å dekke over dette faktum hos Sussex Records ved uplausibelt å registrere Rodriguez’ bror Jesus Rodriguez og pseudonymet «Sixth Prince» som forfattere av det meste av musikken.[] Balk krevde kompensasjon for tapte royalties og hevdet at han først fant ut om Rodriguez’ forfatterskap gjennom filmen *Searching for Sugar Man*. Avant saksøkte deretter Rodriguez i samme sak fordi Rodriguez hadde gitt falsk informasjon om sin eksisterende kontrakt før albumet ble produsert. Harry Balk døde 3. desember 2016 før avslutningen av rettssaken, i en alder av 91 år.

Robbie Rodriguez døde den 8. august 2023 i en alder av 81 år.

Referanser
----------

1. ↑   Gemeinsame Normdatei, besøkt 22. desember 2014[Hentet fra Wikidata]
2. 1 2   The Washington Post, «Rodriguez, ‘Sugar Man’ singer with an aura of mystery, dies at 81», besøkt 11. august 2023[Hentet fra Wikidata]
3. ↑   «Sixto Rodriguez Has Passed Away», besøkt 9. august 2023[Hentet fra Wikidata]
4. ↑   *Montreux Jazz Festival Database*, Wikidata Q99181182
5. ↑   *Montreux Jazz Festival Database*, Montreux Jazz Festival konsert ID 4338, Wikidata Q99181182
6. ↑  Greene, Andy (9. august 2023). «Rodriguez, Obscure Rocker Rediscovered by 'Searching for Sugar Man,' Dead at 81». *Rolling Stone* **(engelsk)**. Besøkt 9. august 2023.
7. ↑  «Sagan om en osannolik detektivhistoria». Helsingborgs Dagblad. Besøkt 27. september 2012.
8. ↑  Eriq Gardner: *‘Searching for Sugar Man’ Star’s Amazing Journey Erupts Into Fraud Lawsuit (Exclusive)*. I: *Hollywood Reporter*, 2. mai 2014; lest 14. mars 2017.
9. ↑  *Gomba Music Inc. v. Avant,* i: *Leagle* av 15. april 2016, lest 14. mars 2017)
10. ↑  US District Court, Eastern District of Michigan, Southern Division: *Gomba Music Inc. v. Clarence Avant & Interior Music Corp.* 6. desember 2016; lest 14. mars 2017
11. ↑  Susan Whitall (4. desember 2016). «Detroit ‘godfather’ of music Harry Balk dies». *The Detroit News* **(engelsk)**. Besøkt 9. august 2023.
12. ↑  Louis Aguilar (9. august 2023). «Rodriguez, subject of Oscar-winning doc 'Searching for Sugar Man,' dies at 81». *The Detroit News* **(engelsk)**. Besøkt 9. august 2023.
13. ↑  Jack Nissen (9. august 2023). «Sixto Rodriguez, Detroit-born musician and subject of 'Searching for Sugar Man' documentary, dies at 81». *Fox 2 Detroit* **(engelsk)**. Besøkt 9. august 2023.

Eksterne lenker
---------------

* (en) Offisielt nettsted Rediger på Wikidata

* (en) Sixto Rodriguez – kategori av bilder, video eller lyd på Commons Rediger på Wikidata
* (en) Sixto Rodríguez på Internet Movie Database Rediger på Wikidata

* (da) Sixto Rodríguez på Filmdatabasen Rediger på Wikidata

* (en) Sixto Rodríguez på AllMovie Rediger på Wikidata

* (en) Sixto Rodríguez hos Rotten Tomatoes Rediger på Wikidata

* (en) Sixto Rodríguez hos The Movie Database Rediger på Wikidata
* (en) Sixto Rodríguez på Apple Music Rediger på Wikidata

* (en) Sixto Rodríguez på Discogs Rediger på Wikidata

* (en) Sixto Rodríguez på Discogs Rediger på Wikidata

* (en) Sixto Rodríguez på MusicBrainz Rediger på Wikidata

* (en) Sixto Rodríguez på Spotify Rediger på Wikidata

* (en) Sixto Rodríguez på Genius — sangtekster Rediger på Wikidata

* (en) Sixto Rodríguez på AllMusic Rediger på Wikidata
* Sixto Rodríguez på Twitter Rediger på Wikidata

* Sixto Rodríguez på Facebook Rediger på Wikidata

* Sixto Rodríguez på YouTube Rediger på Wikidata

* Sixto Rodríguez på Myspace Rediger på Wikidata

* Sixto Rodríguez på Tumblr Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** BBC Things **·** MusicBrainz **·** Discogs **·** Discogs **·** AllMusic
 |